               AN COIMISIÚN EORPACH
            An Bhruiséil,14.7.2021
            COM(2021) 392 final
            2021/0209(CNS)
            Togra le haghaidh
            RIALACHÁN ÓN gCOMHAIRLE
            lena ndéantar dleachtanna Comhtharaife Custaim uathrialaitheacha ar allmhairí táirgí tionsclaíocha áirithe isteach sna hOileáin Chanáracha a chur ar fionraí go sealadach

               MEABHRÁN MÍNIÚCHÁIN

               1.COMHTHÉACS AN TOGRA

               •Forais agus cuspóirí an togra

               Rinneadh foráil le Rialachán (AE) Uimh. 1386/2011 ón gComhairle
                  1
                maidir leis na dleachtanna Comhtharaife Custaim uathrialaitheacha ar allmhairí táirgí tionsclaíocha áirithe isteach sna hOileáin Chanáracha a chur ar fionraí go sealadach. Baineann na hOileáin Chanáracha leis na Réigiúin is Forimeallaí san Aontas Eorpach, a bhféadfar bearta speisialta a fhoráil ina leith, de bhun Airteagal 349 den Chonradh ar Fheidhmiú an Aontais Eorpaigh (CFAE) chun na míbhuntáistí eacnamaíocha a mbíonn na réigiúin sin thíos leo mar gheall ar a suíomh geografach a shárú.

               ‑Na bearta dá bhforáiltear i Rialachán (AE) Uimh. 1386/2011 ón gComhairle, arbh é ab aidhm leo iomaíochas na noibreoirí eacnamaíocha áitiúla a neartú agus ar an gcaoi sin, fostaíocht níos cobhsaí a áirithiú ar na hoileáin sin, rachaidh na bearta sin in éag an 31 Nollaig 2021. In Aibreán 2021, d’iarr rialtas na Spáinne go gcuirfí síneadh leis an bhfionraí ar na dleachtanna Comhtharaife Custaim uathrialaitheacha i gcás roinnt táirgí. De réir na hiarrata, na srianta atá ar an réigiún, ar srianta struchtúracha agus buana iad, tá baint go fóill acu leis an iargúltacht, le beagmhéid an mhargaidh agus le hilroinnt an réigiúin. I ngeall ar na srianta sin, tá costas táirgthe agus iompair níos airde, agus costais chomhshaoil níos airde i gcás na nOileán Canárach. Níl siad in ann ach oiread an tairbhe chéanna a bhaint as an domhandú agus atá réigiúin eile Eorpacha. Beartaítear leis an scéim fionraíochta a iarradh na srianta sin ar mhargadh na nOileán Canárach a laghdú.

               Ina theannta sin, sa chomhthéacs céanna, d’iarr údaráis na Spáinne go gcuirfí na dleachtanna Comhtharaife Custaim uathrialaitheacha ar fionraí i gcás seacht gcinn de chatagóirí táirgí nua a thagann faoi chóid AC 3903 19, 5603 94, 5604 10, 7326 90, 7607 20, 8441 40 agus 8479 90.

               •Comhsheasmhacht le forálacha beartais atá sa réimse beartais cheana

               Sa Teachtaireacht ó 2017 maidir le ‘Comhpháirtíocht straitéiseach neartaithe athnuaite leis na réigiúin is forimeallaí san Aontas’
                  2
               , sonraítear go bhfuil dúshláin mhóra roimh na réigiúin is forimeallaí i gcónaí, agus gur dúshláin bhuana cuid mhór díobh sin. Sa Teachtaireacht sin, cuirtear i láthair cur chuige an Choimisiúin maidir le tacú leis na réigiúin sin i leith a sócmhainní uathúla a fhorbairt agus earnálacha nua a shainaithint chun gur féidir fás agus fostaíocht a chruthú.

               Sa chomhthéacs sin, is é is aidhm don togra seo tacú leis an réigiún is forimeallaí den Spáinn maidir lena shócmhainní a fhorbairt chun fás agus cruthú fostaíochta a chur chun cinn san earnáil áitiúil. Leis an togra seo forlíontar an Clár de Roghanna a bhaineann go sonrach le hIargúltacht agus le hOileánacht (POSEI), clár atá dírithe ar thacaíocht le haghaidh na príomhearnála agus táirgeadh amhábhar, an Ciste Eorpach Muirí agus Iascaigh (CEMI) agus maoiniú Leithdháileadh Sonrach Breise Chiste Forbraíochta Réigiúnaí na hEorpa (CFRE).

               Baineann na hOileáin Chanáracha tairbhe as bearta comhchosúla eile (laghduithe taraifí uathrialaitheacha), mar shampla, déantar foráil le Rialachán (AE) 2020/1785 ón gComhairle an 16 Samhain 2020
                  3
                maidir le taraif-chuótaí uathrialaitheacha a oscailt le haghaidh allmhairí táirgí iascaigh áirithe isteach sna hOileáin Chanáracha. Thairis sin, baineann an réigiún is forimeallaí tairbhe as díolúintí ó cháin AIEM nó as laghduithe páirteacha uirthi
                  4
                dá bhforáiltear le Cinneadh (AE) 2020/1792 ón gComhairle an 16 Samhain 2020
                  5
               .

               •Comhsheasmhacht le beartais eile de chuid an Aontais

               Tá an togra seo i gcomhréir le beartais an Aontais, go háirithe a mhéid a bhaineann le beartas ginearálta na réigiún is forimeallaí agus na beartais i réimse na trádála idirnáisiúnta, na hiomaíochta, an chomhshaoil, na fiontraíochta, na forbartha agus an chaidrimh sheachtraigh.

               2.BUNÚS DLÍ, COIMHDEACHT AGUS COMHRÉIREACHT

               •Bunús dlí

               Is é Airteagal 349 CFAE bunús dlí an togra seo. Cuirtear ar chumas na Comhairle leis an bhforáil sin, agus srianta struchtúracha sóisialta agus eacnamaíocha na réigiún is forimeallaí den Aontas á gcur san áireamh (lena n‑áirítear a n‑iargúltacht, a n‑oileánachas, an beagmhéid atá orthu, a dtopagrafaíocht agus a n‑aeráid achrannach mar aon lena spleáchas eacnamaíoch ar líon beag táirgí) bearta sonracha a ghlacadh le cur i bhfeidhm na gConarthaí maidir leis na réigiúin sin a oiriúnú. Baineann na bearta sin le réimsí áirithe, lena n-áirítear, i measc nithe eile, beartais chustaim agus trádála.

               •Coimhdeacht (i gcás inniúlacht neamheisiach)

               Baineann an togra le hinniúlacht eisiach an Aontais. Dá bhrí sin, níl feidhm ag prionsabal na coimhdeachta.

               •Comhréireacht

               Comhlíonann an togra prionsabal na comhréireachta ar na cúiseanna seo a leanas:

               Úsáidtear an cineál sin gníomhaíochta go rialta mar ionstraim chun iomaíochas na n-oibreoirí eacnamaíocha a neartú. Is nós imeachta bunaithe é rialuithe úsáide deiridh a fhorchur i gcomhréir le forálacha Chód Custaim an Aontais agus nós imeachta bunaithe atá i bhforálacha cur chun feidhme an Chóid freisin sa chomhthéacs seo agus ní chruthaíonn sé ualaí suntasacha breise riaracháin do na húdaráis réigiúnacha agus áitiúla agus d’oibreoirí eacnamaíocha.

               •An rogha ionstraime

                  Is le haghaidh Rialacháin atá an togra.

               3.TORTHAÍ AR MHEASTÓIREACHTAÍ EX POST, AR CHOMHAIRLIÚCHÁIN LEIS NA PÁIRTITHE LEASMHARA AGUS AR MHEASÚNUITHE TIONCHAIR

               ••Comhairliúcháin leis na páirtithe leasmhara

               Maidir leis an togra seo, chuathas i gcomhairle le ‘Grúpa na gCeisteanna Taraife Eacnamaíocha’ (ETQG) a chuidíonn leis an gCoimisiún a dtograí ón gComhairle a ullmhú i réimse na mbeart taraife uathrialaitheach.

               •Bailiú agus úsáid saineolais

               Chun scrúdú a dhéanamh ar iarmhairtí na mbeart, d’iarr an Coimisiún an fhaisnéis riachtanach ar údaráis na Spáinne. Sholáthair údaráis na Spáinne sonraí maidir leis na táirgí faoi thrácht a allmhairíodh chuig na hOileáin Chanáracha agus áiríodh ar na sonraí sin anailís ar na táirgí sin.

               Bailíodh faisnéis faoi ábhair ar leith freisin, amhail fostaíocht (ó Oifig Staidrimh na nOileán Canárach), turasóireacht (staidreamh oifigiúil ar thurasóireacht sna hOileáin Chanáracha) agus tomhaltas (Eorabharaiméadar).

               •Measúnú tionchair

                  Ní dhearnadh measúnú tionchair. Is é is aidhm don togra síneadh a chur leis na bearta atá ann faoi láthair a rachaidh in éag ag deireadh 2021. Níl údar cuí le measúnú tionchair, i bhfianaise raon feidhme teoranta na mbeart agus i bhfianaise nach bhfuil athruithe suntasacha ar na hiarmhairtí a bhfuiltear ag súil leo

               •Cearta bunúsacha

               Níl aon iarmhairt ag an togra ar chearta bhunúsacha.

               4.IMPLEACHTAÍ BUISÉADACHA

               Ní bheidh tionchar airgeadais ar bith ag an togra seo ar chaiteachas ach beidh tionchar airgeadais aige ar ioncam. Is fiú thart ar EUR 3,3 milliún in aghaidh na bliana na dleachtanna custaim nach mbailítear. Is fiú EUR 2,5 milliún in aghaidh na bliana an éifeacht ar acmhainní dílse traidisiúnta an bhuiséid (i.e. 75 % den iomlán). Leis an ráiteas airgeadais reachtach leagtar amach ar bhealach níos mionsonraithe impleachtaí buiséadacha an togra.

               Is trí bhíthin ollioncam náisiúnta (OIN) na mBallstát, agus é bunaithe ar ranníocaíochtaí acmhainní dílse, a chúiteofar caillteanas ioncaim in acmhainní dílse traidisiúnta.

               2021/0209 (CNS)

               Togra le haghaidh

               RIALACHÁN ÓN gCOMHAIRLE

               lena ndéantar dleachtanna Comhtharaife Custaim uathrialaitheacha ar allmhairí táirgí tionsclaíocha áirithe isteach sna hOileáin Chanáracha a chur ar fionraí go sealadach

               TÁ COMHAIRLE AN AONTAIS EORPAIGH,

               Ag féachaint don Chonradh ar Fheidhmiú an Aontais Eorpaigh, agus go háirithe Airteagal 349 de,

               Ag féachaint don togra ón gCoimisiún Eorpach,

               Tar éis di an dréachtghníomh reachtach a chur chuig na parlaimintí náisiúnta,

               Ag féachaint don tuairim ó Pharlaimint na hEorpa,

               Ag gníomhú di i gcomhréir le nós imeachta reachtach speisialta,

               De bharr an mhéid seo a leanas:

               (1)De réir Rialachán (AE) Uimh. 1386/2011 ón gComhairle
                  6
               , rachaidh an fionraí dleachta le haghaidh earraí caipitiúla áirithe le haghaidh úsáid tráchtála nó thionsclaíoch, arna n‑allmhairiú isteach sna hOileáin Chanáracha, in éag an 31 Nollaig 2021.

               (2)In Aibreán 2021, d’iarr rialtas na Spáinne go gcuirfí síneadh leis an bhfionraí ar na dleachtanna Comhtharaife Custaim uathrialaitheacha i gcás roinnt táirgí i gcomhréir le hAirteagal 349 den Chonradh. Leis na bearta a bunaíodh le Rialachán (AE) Uimh. 1386/2011, cuireadh le forbairt gheilleagar na nOileán Canárach ar bhealach dearfach, go háirithe san earnáil tionsclaíochta agus san earnáil tógála, agus dá bhrí sin, laghdaíodh an tionchar tromchúiseach a bhíonn ag míbhuntáistí eacnamaíocha agus tráchtála a bhíonn ann i ngeall ar iargúltacht, oileánachas agus beagmhéid na n‑oileán sin.

               (3)Bíonn tionchar diúltach ar gheilleagar na nOileán Canárach go fóill i ngeall ar bheagmhéid mhargadh na n‑oileán, ilroinnt agus iargúltacht na n‑oileán ón Eoraip, an ráta an-ard dífhostaíochta agus na costais táirgthe agus dáileacháin a bhíonn níos airde ná costais oibreoirí eacnamaíocha ar mhór-roinn na hEorpa. Cé gur léiríodh dul chun cinn áirithe i ráta dífhostaíochta na nOileán Canárach suas go dtí 2019, tháinig méadú ar an dífhostaíocht ó 20,5 % in 2019 go dtí 22,6 % in 2020, atá i bhfad os cionn an mheáin náisiúnta agus mheán an Aontais arb ionann iad agus 15,5 % agus 7,1 % faoi seach (Eurostat, 2021).

               (4)Thairis sin, chuir géarchéim COVID‑19 stop leis an ngníomhaíocht turasóireachta sna hOileáin Chanáracha, rud a d’fhág go raibh laghdú a measadh a bheith thart ar 20 % san OTI in 2020. Ina theannta sin, rinneadh crapadh sa ghníomhaíocht tógála agus thionsclaíoch nuair a tháinig laghdú a measadh a bheith 13 % maidir le 2019.

               (5)Dá bhrí sin, is iomchuí síneadh a chur le cur ar fionraí na ndleachtanna Comhtharaife Custaim uathrialaitheacha i gcás earraí áirithe mar a liostaítear in Iarscríbhinní I agus II a ghabhann le Rialachán (AE) Uimh. 1386/2011 chun:

               –inbhuanaitheacht éifeachtaí dearfacha Rialachán (AE) Uimh. 1386/2011 a áirithiú;

               –rannchuidiú le héagsúlú an gheilleagair;

               –fás leanúnach agus cruthú post a áirithiú san earnáil tionsclaíochta agus san earnáil tógála;

               –an nuálaíocht a fheabhsú;

               –spleáchas an gheilleagair áitiúil ar an earnáil seirbhísí a laghdú;

               –bearta eile a chomhlánú atá tiomanta don timpeallacht eacnamaíoch agus sóisialta sna hOileáin Chanáracha a chobhsú.

               (6)I dteannta na gcatagóirí táirgí nua a chumhdaítear le Rialachán (AE) Uimh. 1386/2011, sa chomhthéacs céanna, d’iarr rialtas na Spáinne go gcuirfí na dleachtanna Comhtharaife Custaim uathrialaitheacha ar fionraí i gcás seacht gcinn de chatagóirí táirgí nua a thagann faoi chóid AC 3903 19, 5603 94, 5604 10, 7326 90, 7607 20, 8441 40 agus 8479 90. Ba cheart glacadh leis an iarraidh sin toisc go neartódh an fionraí sin, lena n‑áirítear meaisíní chun críoch tionsclaíoch agus amhábhair, geilleagar na nOileán Canárach.

               (7)Chun a áirithiú nach mbainfidh ach oibreoirí eacnamaíocha atá lonnaithe ar chríoch na nOileán Canárach tairbhe as na bearta taraife sin, ba cheart an fionraí a dhéanamh coinníollach ar úsáid deiridh na dtáirgí i gcomhréir le Rialachán (AE) Uimh. 952/2013 ó Pharlaimint na hEorpa agus ón gComhairle
                  7
                agus Rialachán Cur Chun Feidhme (AE) Uimh. 2015/2447 ón gCoimisiún
                  8
               .

               (8)I gcás sraonadh trádála agus chun coinníollacha aonfhoirmeacha a áirithiú maidir leis an Rialachán seo a chur chun feidhme, ba cheart cumhachtaí cur chun feidhme a thabhairt don Choimisiún ionas gur féidir leis an gCoimisiún an fionraí a tharraingt siar. Ba cheart na cumhachtaí sin a fheidhmiú i gcomhréir le Rialachán (AE) Uimh. 182/2011 ó Pharlaimint na hEorpa agus ón gComhairle
                  9
               .

               (9)Ba cheart na bearta dá bhforáiltear sa Rialachán seo leanúnachas a áirithiú tar éis do Rialachán (AE) Uimh. 1386/2011 dul in éag. Dá bhrí sin, is iomchuí na bearta dá bhforáiltear sa Rialachán a chur i bhfeidhm ón 1 Eanáir 2022 go dtí an 31 Nollaig 2031,

               TAR ÉIS AN RIALACHÁN SEO A GHLACADH:

               Airteagal 1

               Ón 1 Eanáir 2022 go dtí an 31 Nollaig 2031, déanfar na dleachtanna Comhtharaife Custaim, dá dtagraítear in Airteagal 56(2), pointe (c), de Rialachán (AE) Uimh. 952/2013 is infheidhme maidir le hearraí caipitiúla áirithe le haghaidh úsáid tráchtála nó thionsclaíoch, a thagann faoi na cóid AC a liostaítear in Iarscríbhinn I faoi láthair a chur ar fionraí go hiomlán.

               Úsáidfear na hearraí sin i gcomhréir le forálacha ábhartha Rialachán (AE) Uimh. 952/2013 agus Rialachán (AE) 2015/2447 ar feadh tréimhse 24 mhí ar a laghad tar éis d’oibreoirí eacnamaíocha atá lonnaithe sna hOileán Chanáracha na hearraí a scaoileadh i saorchúrsaíocht.

               Airteagal 2

               Ón 1 Eanáir 2022 go dtí an 31 Nollaig 2031, déanfar na dleachtanna Comhtharaife Custaim, dá dtagraítear in Airteagal 56(2), pointe (c), de Rialachán (AE) Uimh. 952/2013 is infheidhme maidir le hamhábhair, páirteanna agus comhpháirteanna, a thagann faoi na cóid AC a liostaítear in Iarscríbhinn II faoi láthair, agus a úsáidtear le haghaidh claochlú tionsclaíoch nó cothabháil thionsclaíoch sna hOileáin Chanáracha a chur ar fionraí go hiomlán.

               Airteagal 3

               Beidh fionraíocht na ndleachtanna dá dtagraítear in Airteagail 1 agus 2 faoi réir maoirseacht chustaim úsáide deiridh i gcomhréir le hAirteagal 254 de Rialachán (AE) Uimh. 952/2013.

               Airteagal 4

               1.Má tá cúis ag an gCoimisiún a chreidiúint gur saoradh trádála do tháirge ar leith a bhí mar thoradh ar aon fhionraí a leagadh síos sa Rialachán, tabharfar de chumhacht dó gníomhartha cur chun feidhme a ghlacadh, lena dtarraingítear siar an fionraí go sealadach maidir leis an táirge sin ar feadh tréimhse nach faide ná 12 mhí. Déanfar na gníomhartha cur chun feidhme sin a ghlacadh i gcomhréir leis an nós imeachta scrúdúcháin dá dtagraítear in Airteagal 5(2).

               Urrófar le ráthaíocht na dleachtanna allmhaire le haghaidh táirgí dar tarraingíodh an fionraí siar go sealadach, agus cuirfear de choinníoll ar scaoileadh na dtáirgí faoi thrácht sa tsaorchúrsaíocht sna hOileán Chanáracha go ndéanfar ráthaíocht den sórt sin a sholáthar.

               2.Nuair a chinnfidh an Chomhairle, i gcomhréir leis an nós imeachta a leagtar amach sa Chonradh, laistigh de thréimhse 12 mhí, gur cheart an fionraí a tharraingt siar go cinnte, baileofar méideanna na ndleachtanna arna n‑urrú le ráthaíochtaí go cinnte.

               3.Murar glacadh aon chinneadh cinnte laistigh de 12 mhí i gcomhréir le mír 2, scaoilfear na ráthaíochtaí.

               Airteagal 5

               4.Tabharfaidh an Coiste um an gCód Custaim arna bhunú le hAirteagal 285(1) de Rialachán (AE) Uimh. 952/2013 cúnamh don Choimisiún.

               5.I gcás ina ndéantar tagairt don mhír seo, beidh feidhm ag Airteagal 5 de Rialachán (AE) Uimh. 182/2011.

               Airteagal 6

               Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

               Beidh feidhm aige ón 1 Eanáir 2022.

               Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.

               Arna dhéanamh sa Bhruiséil,

                     Thar ceann na Comhairle

                     An tUachtarán

               RÁITEAS AIRGEADAIS REACHTACH LE hAGHAIDH TOGRAÍ A bhFUIL IMPLEACHT BHUISÉADACH ACU ATÁ TEORANTA GO hEISIACH DON IONCAM

               1.AINM AN TOGRA:

               Rialachán ón gComhairle lena ndéantar na dleachtanna Comhtharaife Custaim uathrialaitheacha ar allmhairí táirgí tionsclaíocha áirithe isteach sna hOileáin Chanáracha a chur ar fionraí go sealadach.

               2.LÍNTE BUISÉID:

               Caibidil agus Airteagal: Caib. 12 airt. 120

               An méid arna bhuiséadú le haghaidh na bliana 2021: € 17 605 700 000

               3.TIONCHAR AIRGEADAIS

               ◻
                     Ní bheidh aon impleacht airgeadais ag an togra

               X
                     Ní bheidh tionchar airgeadais ar bith ag an togra ar chaiteachas ach beidh tionchar airgeadais aige ar ioncam – is mar seo a leanas a bheidh an éifeacht:

               (€ milliún go dtí an chéad deachúil)

                        Líne bhuiséid

                        Ioncam
                           10

                        tréimhse, dar tús ll/mm/bbbb

                        [Bliain 2022 –2031]

                        Airteagal 120

                        Tionchar ar acmhainní dílse

                        01/01/2022 - 31/12/2031

                        -2,5/bliain

               Chun gur féidir leis na hoibreoirí eacnamaíocha cinntí infheistíochta fadtéarmacha a dhéanamh, ba cheart go bhfanfadh na fionraí atá beartaithe i bhfeidhm ar feadh 10 mbliana.

               Cuirtear an togra in ionad na mbeart a tugadh isteach le Rialachán (AE) Uimh. 1386/2011 ón gComhairle a rachaidh in éag an 31.12.2021.

               Costas measta na hoibríochta seo

               Ar bhonn na faisnéise a chuir na húdaráis réigiúnacha ar fáil, meastar gurb é MEUR 3,3 (an méid comhlán, lena n-áirítear costais bhailithe) x 0,75 = MEUR 2,5 in aghaidh na bliana le haghaidh na tréimhse 01.01.2012 - 31.12.2021 an tionchar a bheidh ag an Rialachán seo i dtaca le caillteanas ioncaim. Mar sin féin, ó tharla go gcuireann an togra síneadh leis na bearta atá i bhfeidhm faoi láthair, is ar éigean a bheidh athrú ar leibhéal na nAcmhainní Dílse Traidisiúnta nár bailíodh, nuair a thiocfaidh an rialachán seo i bhfeidhm.

               4.BEARTA FRITHCHALAOISE

               Déanfar seiceálacha ar úsáid deiridh na dtáirgí a chumhdaítear leis an Rialachán seo ón gComhairle i gcomhréir le hAirteagal 254 de Rialachán (AE) Uimh. 952/2013 ó Pharlaimint na hEorpa agus ón gComhairle an 9 Deireadh Fómhair 2013 lena leagtar síos Cód Custaim an Aontais.

                     (1)

                        IO L 345, 29.12.2011, lch. 1.

                     (2)

                        COM(2017) 623 final.

                     (3)

                        IO L 403, 1.12.2020, lch. 1.

                     (4)

                        Cáin ar a dtugtar ‘Arbitrio sobre las Importaciones y Entregas de Mercancías en las islas Canarias’ (Cáin AIEM).

                     (5)

                        IO L 402, 1.12.2020, lch. 1.

                     (6)

                        Rialachán (AE) Uimh. 1386/2011 ón gComhairle an 19 Nollaig 2011 lena ndéantar na dleachtanna Comhtharaife Custaim uathrialaitheacha ar allmhairí táirgí tionsclaíocha áirithe isteach sna hOileáin Chanáracha a chur ar fionraí go sealadach (IO L 345, 29.12.2011, lch. 1).

                     (7)

                        Rialachán (AE) Uimh. 952/2013 ó Pharlaimint na hEorpa agus ón gComhairle an 9 Deireadh Fómhair 2013 lena leagtar síos Cód Custaim an Aontais (IO L 269, 10.10.2013, lch. 1).

                     (8)

                        Rialachán Cur Chun Feidhme (AE) 2015/2447 ón gCoimisiún an 24 Samhain 1993 lena leagtar síos rialacha mionsonraithe chun forálacha áirithe de Chód Custaim an Aontais a chur chun feidhme. (IO L 343, 29.12.2015, lch. 558).

                     (9)

                        Rialachán (AE) Uimh. 182/2011 ó Pharlaimint na hEorpa agus ón gComhairle an 16 Feabhra 2011 lena leagtar síos na rialacha agus na prionsabail ghinearálta a bhaineann leis na sásraí maidir le rialú ag na Ballstáit ar fheidhmiú cumhachtaí cur chun feidhme ag an gCoimisiún (IO L 55, 28.2.2011, lch. 13).

                     (10)

                        Maidir le hacmhainní dílse traidisiúnta (dleachtanna talmhaíochta, tobhaigh shiúcra, dleachtanna custaim), ní mór na méideanna a luaitear a bheith ina nglanmhéideanna, i.e. méideanna comhlána tar éis 25 % de na costais bhailiúcháin a bhaint astu.

    ---documentbreak---

               AN COIMISIÚN EORPACH
            An Bhruiséil,14.7.2021
            COM(2021) 392 final
            IARSCRÍBHINNÍ
            a ghabhann leis an
            Togra le haghaidh RIALACHÁN ÓN gCOMHAIRLE
            lena ndéantar dleachtanna Comhtharaife Custaim uathrialaitheacha ar allmhairí táirgí tionsclaíocha áirithe isteach sna hOileáin Chanáracha a chur ar fionraí go sealadach

               IARSCRÍBHINN I

               Earraí caipitiúla le haghaidh úsáid tráchtála nó thionsclaíoch, a thagann faoi chóid AC faoi láthair
                  1
               :

                        4011 20

                        8418 61 00

                        8519 20

                        9006 30 00

                        4011 30 00

                        8418 69 00

                        8701

                        9006 53

                        4011 70 00

                        8418 91 00

                        8702

                        9006 59

                        4011 80 00

                        8418 99

                        8704 21

                        9007 10 00

                        4011 90 00

                        8427

                        8704 22

                        9007 20 00

                        5608

                        8431 20 00

                        8704 23

                        9008 50 00

                        6403 40 00

                        8441 40 00

                        8704 31

                        9010 10 00

                        6403 51 05

                        8450 11 90

                        8704 32

                        9011 20 90

                        6403 59 05

                        8450 12 00

                        8704 41

                        9030 33 20

                        6403 91 05

                        8450 19 00

                        8704 42

                        9106

                        6403 99 05

                        8450 20 00

                        8704 43

                        9107 00 00

                        8415

                        8450 90 00

                        8704 51

                        9207

                        8418 30 80

                        8472 30 00

                        8704 52

                        9506 91 90

                        8418 40 80

                        8479 90

                        8704 60

                        9507 10 00

                        8418 50

                        8501

                        8704 90 00

                        9507 20 90

                        8705

                        9507 30 00

               IARSCRÍBHINN II

               Amhábhair, páirteanna agus comhpháirteanna a n-úsáidtear
               chun críocha talmhaíochta, sa chlaochlú tionsclaíoch agus sa chothabháil thionsclaíoch a thagann faoi chóid AC faoi láthair
                  2
               :

                        3901

                        5208

                        5507 00 00

                        7601

                        3902 10 00

                        5209

                        5508 10 10

                        7607 20

                        3903 11 00

                        5210

                        5508 20 10

                        8529 90

                        3903 19 00

                        5212

                        5509

                        8706 00

                        3904 10 00

                        5401 10 12

                        5510

                        8707

                        3906 10 00

                        5401 10 14

                        5512

                        8708

                        4407 21

                        5401 20 10

                        5513

                        8714

                        4407 22

                        5402

                        5514

                        9002 90 00

                        4407 23

                        5403

                        5515

                        9006 91 00

                        4407 25

                        5404 11 00

                        5516

                        9007 91 00

                        4407 26

                        5404 90

                        5603 94

                        9007 92 00

                        4407 29

                        5407

                        5604 10 00

                        9008 90 00

                        4407 99 40

                        5408

                        6001

                        9010 90 80

                        4410

                        5501

                        6002

                        9104 00 00

                        4412

                        5502

                        6217 90

                        9108

                        5108

                        5503

                        6305

                        9109

                        5110 00 00

                        5504

                        6309 00 00

                        9110

                        5111

                        5505

                        6406

                        9111

                        5112

                        5506

                        7326 90

                        9112

                        5205

                        9114

                     (1)

                        Mar a shainítear i Rialachán (AE) 2021/XXXX ón gCoimisiún an XX Meán Fómhair 2021 lena leasaítear Iarscríbhinn I de Rialachán (CEE) Uimh. 2658/87 ón gComhairle maidir leis an ainmníocht taraife agus staidrimh agus leis an gComhtharaif Chustaim (OJ L XXX, XX.10.2021, lch. 1).

                     (2)

                        Mar a shainítear i Rialachán (AE) 2021/XXXX ón gCoimisiún an XX Meán Fómhair 2021 lena leasaítear Iarscríbhinn I de Rialachán (CEE) Uimh. 2658/87 ón gComhairle maidir leis an ainmníocht taraife agus staidrimh agus leis an gComhtharaif Chustaim (OJ L XXX, XX.10.2021, lch. 1).


               AN COIMISIÚN EORPACH
            An Bhruiséil,28.9.2021
            COM(2021) 588 final
            2021/0302(NLE)

            Togra le haghaidh
            RIALACHÁN ÓN gCOMHAIRLE
            maidir le leithdháileadh na ndeiseanna iascaireachta a bheartaítear faoin bPrótacal (2021-2026) maidir le cur chun feidhme an Chomhaontaithe Comhpháirtíochta in earnáil an Iascaigh Inbhuanaithe idir an tAontas Eorpach agus Poblacht Ioslamach na Máratáine

               MEABHRÁN MÍNIÚCHÁIN

               1.COMHTHÉACS AN TOGRA

               •Forais agus cuspóirí an togra

                  Síníodh an Comhaontú Comhpháirtíochta Iascaigh (SFPA) idir Poblacht Ioslamach na Máratáine agus an Comhphobal Eorpach agus tháinig sé i bhfeidhm go sealadach an 8 Lúnasa 2008 ar feadh tréimhse sé bliana. Glactar leis go bhfuil an Comhaontú á athnuachan ó shin. An Prótacal is déanaí de chur chun feidhme an Chomhaontaithe, a raibh tréimhse tosaigh ceithre bliana (2015-2019) leis, tá síneadh curtha leis faoi dhó, go ceann tréimhse bliana amháin gach uair. Rachaidh sé in éag an 15 Samhain 2021
                     1
                  . Ar bhonn na dtreoracha caibidlíochta
                     2
                  , rinne an Coimisiún an chaibidlíocht le Poblacht Ioslamach na Máratáine (dá ngairtear ‘an Mháratáin’ anseo feasta) d’fhonn comhaontú comhpháirtíochta nua maidir le hIascaigh Inbhuanaithe chomh maith lena phrótacal cur chun feidhme a thabhairt i gcrích thar ceann an Aontais Eorpaigh. Ag deireadh na caibidlíochta, chuir na hidirbheartaithe a n‑inisealacha ar an gComhaontú agus an Prótacal an 28 Iúil 2021.

                  Leis an gComhaontú nua, cumhdaítear tréimhse sé bliana ó dháta an iarratais shealadaigh atá leagtha síos in Airteagal 20 de, is é sin an dáta a shíníonn an dá Pháirtí é. Beidh sé in-athnuaite trí chomhaontú intuigthe.

                  Leis an bPrótacal nua cur chun feidhme, cumhdaítear tréimhse cúig bliana ó dháta an iarratais shealadaigh atá leagtha síos in Airteagal 19 de, is é sin an dáta a shíníonn an dá Pháirtí é. Déantar foráil ann maidir le clásal athbhreithnithe le linn an dara bliain den chur i bhfeidhm chun go bhféadfaí coigeartú a dhéanamh ar dheiseanna iascaireachta agus ar an gcúiteamh airgeadais a bhaineann leis sin.

                  Is é is aidhm don togra leithdháileadh na ndeiseanna iascaireachta a thugtar leis an bPrótacal a bhunú idir na Ballstáit.

               •Comhsheasmhacht le forálacha beartais atá sa réimse beartais cheana

                  Is é príomhaidhm an Chomhaontaithe nua creat nuashonraithe a sholáthar agus tosaíochtaí an Chomhbheartais Iascaigh athchóirithe á gcur san áireamh agus a ghné sheachtrach, d’fhonn leanúint leis an gcomhpháirtíocht straitéiseach idir an tAontas Eorpach agus Poblacht Ioslamach na Máratáine i réimse na n‑iascach agus í a threisiú.

                  Is é is aidhm don Phrótacal deiseanna iascaireachta a thabhairt do shoithí an Aontais Eorpaigh i limistéar iascaireachta na Máratáine i gcomhréir leis an gcomhairle eolaíoch is fearr atá ar fáil agus le rúin agus moltaí an Choimisiúin Idirnáisiúnta um Thuinníní Atlantacha a Chaomhnú (CICTA) agus an Choiste Iascaigh um an Atlantach Thoir Láir (CECAF), laistigh de theorainneacha an bharrachais atá ar fáil. Bhí seasamh caibidlíochta an Choimisiúin Eorpaigh bunaithe i bpáirt ar thorthaí meastóireachta a rinneadh ar an bPrótacal roimhe seo (2015-2019), agus ar mheasúnú réamhbhreathnaitheach maidir le Prótacal nua a thabhairt chun críche. Is saineolaithe seachtracha a thug faoi na measúnuithe sin. Ina theannta sin, is é an aidhm atá leis, feabhas a chur ar an gcomhar idir an tAontas Eorpach agus Poblacht Ioslamach na Máratáine chun beartas iascaigh inbhuanaithe a chur chun cinn agus chun acmhainní iascaigh a shaothrú i limistéar iascaireachta na Máratáine agus san Aigéan Atlantach, ar mhaithe leis an dá Pháirtí. Ina theannta sin, cuideoidh an comhar sin le poist a chruthú i gcomhréir le dálaí oibre cuibhiúla, i gcomhréir le Coinbhinsiún 188 na hEagraíochta Idirnáisiúnta Saothair (EIS) maidir le hobair in earnáil an iascaigh.

                  Déantar foráil leis an bPrótacal nua, le linn an chéad dá bhliain den chur i bhfeidhm, go mbeidh na deiseanna iascaireachta céanna faoin bPrótacal reatha, seachas a mhéid a bhaineann le tonnáiste tagartha don dá chatagóir tuinnín dá ndéantar coigeartú imeallach. Seo a leanas, go háirithe, na catagóirí lena mbaineann:

               –Catagóir 1 – Soithí iascaireachta crústach seachas an gliomach agus an portán. 5000 tona agus 15 shoitheach;

               –Catagóir 2 – Trálaeir nach bhfuil reoiteoir iontu agus soithí spiléireachta lena ndéantar iascaireacht ar an gcolmóir Seineagálach: 6000 tona agus 4 shoitheach;

               –Catagóir 2bis – Trálaeir-reoiteoirí lena ndéantar iascaireacht ar an gcolmóir Seineagálach: 3 500 tona colmóirí, 1 450 tona de scuid eitilte Eorpach , 600 tona cudail le haghaidh 6 shoitheach;

               –Catagóir 3 – Soithí iascaireachta na speiceas grinnill seachas an colmóir Seineagálach ina bhfuil trealamh seachas an trál : 3000 tona agus 6 shoitheach ;

               –Catagóir 4 – Soithí tuinníní peas-saighne: 14 000 tona (tonnáiste tagartha) agus 29 soitheach;

               –Catagóir 5 – Soithí tuinníní agus trálaeir spiléireachta tuinníní: 7 000 tona (tonnáiste tagartha) agus 15 shoitheach ;

               –Catagóir 6 – trálaeir-reoiteoirí iascaireachta peiligí: 247 500 tona agus 19 soitheach ;

               –Catagóir 7 - Soithí iascaireachta peiligí nach bhfuil reoiteoir iontu: 15 000 tona (bainte as méid chatagóir 6 má úsáidtear iad) agus 2 shoitheach.

               •Comhsheasmhacht le beartais eile de chuid an Aontais

                  Tá caibidlíocht an Chomhaontaithe Comhpháirtíochta nua maidir le hearnáil an Iascaigh Inbhuanaithe leis an Máratáin agus maidir leis an bPrótacal le haghaidh a chur chun feidhme mar chuid de ghníomhaíocht sheachtrach an Aontais maidir le tíortha na hAfraice sa Mhuir Chairib agus tíortha an Aigéin Chiúin (ACC) agus cuirtear san áireamh, go háirithe, cuspóirí an Aontais maidir le prionsabail dhaonlathacha, an dea-rialachas agus cearta an duine a urramú.

                  I gcás na Máratáine, tá an Comhaontú Comhpháirtíochta Iascaigh ina chuid de chreat comhpháirtíochta déthaobhach níos leithne lena gcumhdaítear réimsí éagsúla, lena n-áirítear comhar um fhorbairt, an tsíocháin agus an tslándáil, an dea-rialachas, cearta an duine, an imirce, an fhorbairt dhaonna, fás agus forbairt eacnamaíoch inbhuanaithe lena n‑áirítear dálaí oibre, an comhshaol agus an t-athrú aeráide mar aon leis an mbeartas chun tacú leis na réigiúin is forimeallaí.

               2.BUNÚS DLÍ, COIMHDEACHT AGUS COMHRÉIREACHT

               •Bunús Dlí

                  Is é an bunús dlí Airteagal 43(3) den Chonradh ar Fheidhmiú an Aontais Eorpaigh (CFAE), lena mbunaítear go nglacfaidh an Chomhairle, ar thogra ón gCoimisiún, go nglacfaidh sí bearta maidir le leithdháileadh na ndeiseanna iascaireachta.

               •Coimhdeacht (maidir le hinniúlacht neamheisiach)

                  Tá an togra faoi chuimsiú inniúlacht eisiach an Aontais Eorpaigh.

               •Comhréireacht

                  Tá an togra comhréireach leis an gcuspóir maidir le creat rialachais dhlíthiúil, chomhshaoil, eacnamaíoch agus shóisialta a bhunú le haghaidh gníomhaíochtaí iascaireachta á ndéanamh ag soithí an Aontais in uiscí tríú tíortha, mar atá leagtha amach in Airteagal 31 den Rialachán lena mbunaítear an Comhbheartas Iascaigh. Comhlíontar na forálacha sin chomh maith leis na forálacha sin maidir le cúnamh airgeadais do thríú tíortha a leagtar síos in Airteagal 32 den Rialachán sin.

               3.TORTHAÍ Ó MHEASTÓIREACHTAÍ EX POST, Ó CHOMHAIRLIÚCHÁIN LEIS NA PÁIRTITHE LEASMHARA AGUS Ó MHEASÚNUITHE TIONCHAIR

               •Meastóireachtaí ex post/seiceálacha oiriúnachta ar an reachtaíocht atá ann cheana

                  Sa bhliain 2018, rinne an Coimisiún meastóireacht ex-post ar Phrótacal 2015-2019 de chuid SFPA a tugadh i gcrích leis an Máratáin, chomh maith leis an bhféidearthacht atá ann go ndéanfaí meastóireacht ex-ante ar athnuachan den Phrótacal sin.

                  Sa mheastóireacht thángthas ar an gconclúid go bhfuil suim mhór ag earnáil iascaigh an Aontais in i ngníomhaíochtaí iascaireacht a dhéanamh sa Mháratáin agus go bhfuil athnuachan an Phrótacail chun leasa an dá Pháirtí, agus a thábhachtaí atá an iascaireacht le haghaidh gheilleagar na Máratáine a chur san áireamh. Ina theannta sin, le hathnuachan an Phrótacail, chabhrófaí le faireachán, rialúchán agus faireachas a neartú agus chuideofaí le rialachas feabhsaithe na n‑iascach sa réigiún.

                  Maidir leis an Aontas Eorpach, tá sé tábhachtach go gcoinneofaí ionstraim ar bun lena gceadófaí comhar domhain earnála le himreoir mór a bhfuil tionchar mór aige i rialachas aigéan ar an leibhéal fo-réigiúnach mar gheall ar mhéid an limistéir iascaireachta atá faoina dhlínse. Ach an caidreamh leis an Máratáin a neartú, beifear in ann comhghuaillíochtaí a chruthú laistigh de chreat CICTA agus i gcásanna réigiúnacha eile, go háirithe CECAF. Ina theannta sin, i gcás chabhlach an Aontais Eorpaigh, ciallaíonn sé sin go gcoinneofar rochtain ar limistéar tábhachtach iascaireachta chun straitéisí saothraithe a chur i bhfeidhm faoi chreat dlí idirnáisiúnta ilbhliantúil. I gcás údaráis na Máratáine, is é is aidhm dó leanúint den chaidreamh leis an Aontas Eorpach chun rialachas na n‑aigéan a neartú, ag baint tairbhe as tacaíocht earnála thiomnaithe lena gcuirtear deiseanna maoinithe ilbhliantúla ar fáil, agus tionsclú earnáil an athchóirithe a chur ar bun trí bhíthin ghníomhaíocht na soithí, mar chuid d’éagsúlú a geilleagair.

               •Comhairliúcháin leis na páirtithe leasmhara

                  Chuathas i gcomhairle leis na Ballstáit, le hionadaithe tionscail, le heagraíochtaí idirnáisiúnta na sochaí sibhialta, chomh maith leis an riarachán iascaigh agus le hionadaithe shochaí shibhialta na Máratáine, mar chuid den mheastóireacht. Eagraíodh comhairliúcháin freisin i gcomhthéacs na Comhairle Comhairlí Fadraoin.

               •Bailiú agus úsáid saineolais

                  D’úsáid an Coimisiún comhairleoir neamhspleách le haghaidh na meastóireachtaí ex post agus ex ante, i gcomhréir le forálacha Airteagal 31 (10) den Rialachán lena mbunaítear an comhbheartas iascaigh.

               •Measúnú tionchair

                  Neamhbhainteach

               4.IMPLEACHTAÍ BUISÉADACHA

                  Níl aon tionchar ag an dréacht-Rialachán ar bhuiséad an Aontais.

               5.EILIMINTÍ EILE

               •Pleananna cur chun feidhme agus socruithe faireacháin, meastóireachta agus tuairiscithe

                  Tá an nós imeachta seo á thionscnamh i gcomhthráth leis na nósanna imeachta a bhaineann leis an gCinneadh ón gComhairle ar Chomhaontú Comhpháirtíochta in earnáil an Iascaigh Inbhuanaithe chomh maith lena Phrótacal Cur Chun Feidhme idir an tAontas Eorpach agus Poblacht Ioslamach na Máratáine a shíniú, thar ceann an Aontais, maidir lena dtabhairt i gcrích. Beidh feidhm ag an Rialachán seo a luaithe a bheidh gníomhaíochtaí iascaireachta á ndéanamh faoin bPrótacal, i.e. ar dháta a chur i bhfeidhm shealadaigh.

               2021/0302 (NLE)

               Togra le haghaidh

               RIALACHÁN ÓN gCOMHAIRLE

               maidir le leithdháileadh na ndeiseanna iascaireachta a bheartaítear faoin bPrótacal (2021-2026) maidir le cur chun feidhme an Chomhaontaithe Comhpháirtíochta in earnáil an Iascaigh Inbhuanaithe idir an tAontas Eorpach agus Poblacht Ioslamach na Máratáine

               TÁ COMHAIRLE AN AONTAIS EORPAIGH,

               Ag féachaint don Chonradh ar Fheidhmiú an Aontais Eorpaigh, agus go háirithe Airteagal 43(3) de,

               Ag féachaint don togra ón gCoimisiún Eorpach,

               De bharr an mhéid seo a leanas:

               (1)Tháinig an Comhaontú Comhpháirtíochta Iascaigh atá ann faoi láthair idir an Comhphobal Eorpach agus an Mháratáin
                  3
                i bhfeidhm an 8 Lúnasa 2008 agus tá sé fós i bhfeidhm. An Prótacal atá ann faoi láthair lena gcuirtear an Comhaontú sin chun feidhme, rachaidh sé in éag an 15 Samhain 2021.

               (2)An 8 Iúil 2019, thug an Chomhairle údarú don Choimisiún idirbheartaíocht a thosú le Poblacht Ioslamach na Máratáine (‘An Mháratáin’) d'fhonn Comhaontú Comhpháirtíochta nua maidir le hIascaigh Inbhuanaithe idir an tAontas Eorpach agus an Mháratáin (‘Comhaontú Comhpháirtíochta nua’) a thabhairt i gcrích, mar aon le Prótacal Chur Chun Feidhme leis (‘an Prótacal nua’).

               (3)Tugadh an t‐idirbheartú i gcrích go rathúil an 28 Iúil 2021 trí inisealacha a chur leis an gComhaontú nua agus leis an bPrótacal nua. Tiocfaidh an comhaontú nua in ionad an chomhaontaithe atá ann faoi láthair.

               (4)An […], ghlac an Chomhairle Cinneadh (AE) 2021/xxxx
                  4
               , maidir le síniú an chomhaontí comhpháirtíochta agus an Phrótacail nua, faoi réir a thabhairt i gcrích ar dháta níos déanaí.

               (5)Na deiseanna iascaireachta dá bhforáiltear sa Phrótacal nua, ba cheart iad a leithdháileadh ar na Ballstáit ar feadh na tréimhse iomláine a chuirfear an Prótacal i bhfeidhm.

               (6)Ba cheart go dtiocfadh an Rialachán seo i bhfeidhm a luaithe is féidir i bhfianaise na tábhachta eacnamaíche a bhaineann le gníomhaíochtaí iascaireachta an Aontais i limistéar iascaireachta na Máratáine agus an gá atá ann fad an chur isteach ar na gníomhaíochtaí sin a laghdú a oiread is féidir.

               (7)Is ar bhonn sealadach a bheidh feidhm ag an bPrótacal nua ó dháta a shínithe chun go bhféadfaidh soithí an Aontais leanúint de ghníomhaíochtaí iascaireachta. Dá bhrí sin, ba cheart feidhm a bheith ag an Rialachán seo ón dáta céanna amach,

               TAR ÉIS AN RIALACHÁN SEO A GHLACADH:

               Airteagal 1

               Na deiseanna iascaireachta a leagtar amach sa Phrótacal lena leagtar amach na deiseanna iascaireachta agus an chomaoin airgeadais dá bhforáiltear sa Chomhaontú Comhpháirtíochta Iascaigh Inbhuanaithe idir an tAontas Eorpach agus Poblacht Ioslamach na Máratáine le haghaidh thréimhse 2021-2026 (ar a dtugtar ‘an Phrótacail’ anseo feasta), déanfar iad a leithdháileadh ar na Ballstáit mar seo a leanas:

               (1)catagóir 1 – soithí iascaireachta crústach seachas an gliomach agus an portán:

               an Spáinn

                     4 150 tona

               an Iodáil

                     600 tona

               an Phortaingéil
                     250 tona

               Laistigh den chatagóir seo, féadfar suas le 15 shoitheach a imscaradh in uiscí na Máratáine ag aon am amháin;

               (2)catagóir 2 – trálaeir nach bhfuil reoiteoir iontu agus soithí spiléireachta lena ndéantar iascaireacht ar an gcolmóir Seineagálach:

               an Spáinn

                     6 000 tona

               Laistigh den chatagóir seo, féadfar suas le ceithre shoitheach a imscaradh in uiscí na Máratáine ag aon am amháin;

               (3)catagóir 2a – trálaeir (a bhfuil reoiteoirí iontu) colmóirí Seineagálacha :

               An Spáinn:

               Colmóir Seineagálach
                     3 500 tona

               Scuid

                     1 450 tona

               Cudail

                     600 tona

               Laistigh den chatagóir seo, féadfar suas le sé shoitheach a imscaradh in uiscí na Máratáine ag aon am amháin;

               (4)catagóir 3 – soithí iascaireachta na speiceas grinnill seachas an colmóir Seineagálach ina bhfuil trealamh seachas an trál:

               an Spáinn

                     3 000 tona

               Laistigh den chatagóir seo, féadfar suas le sé shoitheach a imscaradh in uiscí na Máratáine ag aon am amháin;

               (5)catagóir 4 – báid saighne tuinnín (14 000 tona – tonnáiste tagartha):

               an Spáinn
                     17 gceadúnas bhliantúla

               an Fhrainc
                     12 cheadúnas bhliantúla

               (6)catagóir 5 – soithí tuinníní agus soithí spiléireachta ar fuaidreamh (7 000 tona – tonnáiste tagartha):

               an Spáinn
                     14 cheadúnas bhliantúla

               an Fhrainc
                     1 cheadúnas bliantúil

               (7)catagóir 6 – Reothrálaeir pheiligeacha:

               an Ghearmáin
                     13 038, 4 thona

               an Fhrainc
                     2 714, 6 thona

               an Laitvia
                     55 966, 6 thona

               an Liotuáin
                     59 837, 6 thona

               an Ísiltír
                     64 976, 1 tona

               an Pholainn
                     27 106, 6 thona

               Éire
                     8 860, 1 tona

               Le linn na tréimhse chur i bhfeidhm ar an bPrótacal, beidh an líon ceadúnas ráithiúil seo a leanas ag na Ballstáit:

               an Ghearmáin
                     4

               an Fhrainc

                     2

               an Laitvia

                     20

               an Liotuáin

                     22

               an Ísiltír

                     16

               an Pholainn

                     8

               Éire

                     2

               Cuirfidh na Ballstáit in iúl don Choimisiún más féidir ceadúnais áirithe a chur ar fáil do Bhallstáit eile.

               Laistigh den chatagóir seo, féadfar suas le 19 soitheach a imscaradh in uiscí na Máratáine ag aon am amháin;

               (8)catagóir 7 - soithí iascaireachta peiligí nach bhfuil reoiteoir iontu:

               Éire
                     15 000 tona

               Mura n-úsáidfear na deiseanna iascaireachta sin, aistreofar iad chuig catagóir 6 de réir mhodh leithdháilte na catagóire sin.

               Laistigh den chatagóir seo, féadfar suas le 2 soitheach a imscaradh in uiscí na Máratáine ag aon am amháin.

               Airteagal 2

               Tiocfaidh an Rialachán seo i bhfeidhm ar an lá tar éis lá a fhoilsithe in Iris Oifigiúil an Aontais Eorpaigh.

               Beidh feidhm aige ón dáta a shíneofar an Prótacal.

               Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.

               Arna dhéanamh sa Bhruiséil,

                     Thar ceann na Comhairle

                     An tUachtarán

                     (1)

                        IO L 404 2.12.2020, lch 1.

                     (2)

                        Arna ghlacadh ag an 3418ú Comhairle Talmhaíochta agus Iascaigh an 22 Deireadh Fómhair 2015.

                     (3)

                        Rialachán (CE) Uimh. 1801/2006 ón gComhairle an 30 Samhain 2006 maidir le tabhairt i gcrích an Chomhaontaithe Comhpháirtíochta Iascaigh idir an Comhphobal Eorpach agus Poblacht Ioslamach na Máratáine – IO L 343, 8.12.2006, lch. 1.

                     (4)

                        Cinneadh (AE) 2021/… ón gComhairle an ..... (IO L , ..., lch. ).